Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8152

2. Megjegyzés: Az ismétlődő repülési tervek változásának benyújtására vonatkozó eljárásokat a PANS-ATM (Doc. 4444) tartalmazza. 3.3.5 A repülési terv lezárása 3.3.5.1 Amennyiben az illetékes légiforgalmi szolgálati hatóság másként nem írja elő, bármely repülés, amely vonatkozásában az egész útvonalra vagy a célállomás repülőtérig tartó fennmaradó útvonal szakaszra repülési tervet nyújtottak be, a leszállás követően a lehető legrövidebb időn belül személyesen, rádiótávbeszélőn vagy adathálózati összeköttetés segítségével jelentse leszállását az érkezési repülőtér illetékes légiforgalmi szolgálati egységének. 3.3.5.2 Amennyiben a repülési tervet csak a repülés egy olyan szakaszára nyújtották be, amely nem azonos célállomás repülőtérig tartó fennmaradó útvonal szakasszal, azt az illetékes légiforgalmi szolgálati egységének továbbított megfelelő jelentéssel zárják le abban az esetben, ha ezt előírták vagy kérik. 3.3.5.3 Amennyiben az érkezési repülőtéren nincs légiforgalmi szolgálati egység, az érkezési jelentést kérésre a leszállás után a lehető legrövidebb időn belül és a rendelkezésre álló leggyorsabb módon adják meg a legközelebbi légiforgalmi szolgálati egységnek. 3.3.5.4 Amikor ismert, hogy a távközlési berendezések az érkezési repülőtéren nem kielégítőek és az érkezési jelentés továbbítására a földön egyéb lehetőség nem áll rendelkezésre, a következők szerint járjanak el: Ha lehetséges és ezt kérik, közvetlenül a leszállás előtt továbbítsanak az érkezési jelentésnek megfelelő közleményt az illetékes légiforgalmi szolgálati egység részére. Általában ezt a jelentést azon repüléstájékoztató körzetért felelős légiforgalmi szolgálati egységet kiszolgáló légiforgalmi állomáson adják le, amelyben a légijármű üzemel. 3.3.5.5 A légijármű érkezési jelentése a következő adatokat tartalmazza:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes